paragraph_text: Na dnu kratera je grotlo kroz koje rastopljena materija iz astenosfere stiže do vulkanskoga kratera. Grotlo ima izgled vertikalnoga kanala u obliku dimnjaka koji silazi do vulkanskoga rezervoara. U vulkanskome rezervoaru smještena je magma. Vulkanska ognjišta nalaze se na znatnim dubinama u Zemljinoj kori. Sovjetski vulkanolog Georgi Stepanovič Gorškov ustanovio je da se vulkansko ognjište Ključevske Sopke nalazi na dubini 50 – 70 km, da ima promjer od 25 do 35 km, a volumen usijane magme od 20.000 km<sup>3</sup>.